Ορέστης Καρνέζης

Ο Ορέστης Καρνέζης (Αθήνα, 11 Ιουλίου 1985) είναι Έλληνας πρώην διεθνής ποδοσφαιριστής που αγωνιζόταν ως τερματοφύλακας.

 Συλλογική καριέρα 
Ο Καρνέζης γεννήθηκε στην Αθήνα αλλά μεγάλωσε στην Κέρκυρα. Αγωνίστηκε αρχικά σε τοπικές ομάδες της Κέρκυρας μέχρι την ηλικία των 16 ετών, οπότε αποκτήθηκε από τον ΟΦΗ. Λόγω του νεαρού της ηλικίας του δεν αγωνίστηκε αμέσως, αλλά έπαιξε για δύο χρόνια στη θυγατρική του ομάδα που αγωνιζόταν στην Δ΄ Εθνική και άλλον έναν χρόνο στην ομάδα νέων. Στην πρώτη ομάδα του ΟΦΗ προωθήθηκε το 2005 και παρέμεινε έως το 2007, ως δεύτερος τερματοφύλακας πίσω από τον Μιχάλη Σηφάκη.

Λόγω της παρουσίας του όμως στην εθνική Ελπίδων την ίδια περίοδο τράβηξε το ενδιαφέρον του Παναθηναϊκού, που τον απέκτησε το καλοκαίρι του 2007.gazzetta.gr To αστέρι του Καρνέζη... (pics&vids)! (16-01-2012)
Στον Παναθηναϊκό είχε λίγες εμφανίσεις μέχρι την περίοδο 2011-12 οπότε καθιερώθηκε στη βασική ενδεκάδα, συμπληρώνοντας την περίοδο αυτή 22 συμμετοχές στο πρωτάθλημα.superleaguegreece.net  Στατιστικά Παικτών: Παναθηναϊκός (play off)superleaguegreece.net  Στατιστικά Παικτών: Παναθηναϊκός

Τον Ιούλιο του 2013 υπέγραψε στην ιταλική Ουντινέζε, έναντι 750.000 ευρώ. Στο συμβόλαιο συμφωνήθηκε να παραχωρηθεί ως δανεικός στην ισπανική Γρανάδα, με την οποία τερμάτισε στη 15η θέση της Λα Λίγκα. Συνολικά πραγματοποίησε 6 εμφανίσεις στο πρωτάθλημα και δύο στο κύπελλο Ισπανίας για την περίοδο 2013-14,Υπέγραψε στην Ουντινέζε ο Καρνέζης. sport-fm.gr με την ολοκλήρωση της οποίας επέστρεψε στην Ουντινέζε όπου καθιερώθηκε ως βασικός, μετρώντας 75 συνολικά συμμετοχές πρωταθλήματος τα επόμενα δύο χρόνια.

Το καλοκαίρι του 2017 πήγε ως δανεικός στη Γουότφορντ.Πήρε Καρνέζη ο Μάρκο Σίλβα, www.sport-fm.gr Το καλοκαίρι του 2018 αποκτήθηκε από την Νάπολι, όπου έμεινε για δύο χρόνια πραγματοποιώντας 12 συμμετοχές. Το 2020 αποκτήθηκε από την Λιλ και έγινε ο πρώτος Έλληνας ποδοσφαιριστής με συμμετοχή στα 4 από τα 5 μεγαλύτερα ευρωπαϊκά πρωταθλήματα. Το 2022 με την ολοκλήρωση του συμβολαίου του με τον γαλλικό σύλλογο ανακοίνωσε ότι αποσύρεται από την ενεργό δράση.Κρεμάει τα γάντια του ο Καρνέζης, www.sport-fm.gr

 Διεθνής καριέρα 
Ο Ορέστης Καρνέζης έχει αγωνιστεί στις εθνικές ομάδες όλων των ηλικιών, (Παίδων, Νέων και Ελπίδων). Το ντεμπούτο του με την Ελπίδων πραγματοποιήθηκε στις 18 Αυγούστου 2004, σε φιλική αναμέτρηση με την Τσεχία. Επίσης υπήρξε μέλος της αποστολής που συμμετείχε στους Μεσογειακούς Αγώνες του 2005, οι οποίοι έλαβαν μέρος στην Αλμερία της Ισπανίας.

Στις 29 Φεβρουαρίου 2012 πραγματοποίησε την πρώτη του συμμετοχή με την Ανδρών, στη φιλική αναμέτρηση με το Βέλγιο.gazzetta.gr Έχει πολλά... κότσια!sportculture.gr Η δικαίωση του Καρνέζη

Υπήρξε μέλος της αποστολής που συμμετείχε στο Μουντιάλ του 2014 στη Βραζιλία,Η 23άδα του Μουντιάλ, www.gazzetta.gr όπου αγωνίστηκε βασικός και στους τέσσερις αγώνες.

Ολοκλήρωσε την καριέρα του στην εθνική Ελλάδας το 2018, φθάνοντας συνολικά τις 49 συμμετοχές, επίδοση που τον κατατάσσει στην τρίτη θέση όλων των εποχών σε συμμετοχές τερματοφύλακα στην εθνική ομάδα, πίσω μόνο από τον Αντώνη Νικοπολίδη (90) και τον Νίκο Σαργκάνη (58).

 Στατιστικά στοιχεία ανά περίοδο 
ΣύλλογοςΠερίοδοςΠρωτάθλημαΚύπελλοΕυρώπηΣύνολοΣυμμετοχέςΤέρματαΣυμμετοχέςΤέρματαΣυμμετοχέςΤέρματαΣυμμετοχέςΤέρματαΠαναθηναϊκός2007-08100000102008-09000000002009-10100000102010-11004000402011-12 22020002402012-1329010100400Γρανάδα2013-1460200080Ουντινέζε2014-1537000003702015-1638010003902016-173301000340Σύνολο16701101001880

Μέχρι 7 Μάη 2017

 Τίτλοι - Διακρίσεις 
Παναθηναϊκός
 Πρωταθλητής Ελλάδας την περίοδο 2009-2010
 Κυπελλούχος Ελλάδας την περίοδο 2009-2010
Νάπολι

 Κύπελλο Ιταλίας την περίοδο 2019-20

 Παραπομπές 

 Πηγές 

 Ο Ορέστης Καρνέζης στο soccerway
 Η καριέρα του Ορέστη Καρνέζη στο National Football Teams
 Το προφίλ του Ορέστη Καρνέζη στο transfermarkt
 Το προφίλ του Ορέστη Καρνέζη στο epo.gr

Κατηγορία:Τερματοφύλακες ποδοσφαιριστές
Κατηγορία:Έλληνες ποδοσφαιριστές
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Γρανάδα ΚΦ
Κατηγορία:Ποδοσφαιριστές Γουότφορντ ΦΚ
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Ουντινέζε Κάλτσιο
Κατηγορία:Ποδοσφαιριστές ΣΣΚ Νάπολι
Κατηγορία:Έλληνες ποδοσφαιριστές στο εξωτερικό